cyanic-selkie/wikianc huggingface dataset:
মিসৌরি রুট ১০৮
ইতিহাস
১৯৩০ সালে স্টেট লাইন থেকে রুট ২৫ পর্যন্ত রুট ১০৮ এর যাত্রা শুরু। শুরু থেকে রাস্তাটি আধাপাঁকা সড়ক হিসেবে বিদ্যমান ছিল। তিন বছর পর রুট ওয়াই করা হয় রুট ১০৮ থেকে, যা কিনা আর্বার্ড থেকে ক্যারুথ এর মধ্যে বিস্তৃত ছিল।  ১৯৩৬ সালে রাস্তাটিকে কনক্রিট দ্বারা পাঁকা করা হয়।  তারপর ১৯৫৩ সালে রুট ২৫ কে পুনরায় রুট ১০৮ এবং ওয়াই এর সংযোগস্থলে  আর্বার্ড এর সাথে সংযুক্ত করা হয়।  ১৯৫৬ সালে, রুট ১০৮ থেকে রুট এন পর্যন্ত বিস্তৃত রুট ওয়াইকে, রুট ১৬৪ নাম দিয়ে প্রতিস্থাপন করা হয়।  পনের বছর পর, রুট ২৫ কে রুট ২৪৬ থেকে আর্বার্ড বরাবর ঘুরিয়ে দেয়া হয়, ফলে রাস্তাটি রুট ১০৮ এর অংশে পরিনত হয়।  অবশেষে ১৯৮৩ সালে, কেন্ট থেকে স্টেট লাইন বরাবর ইউএস ৪১২ কে রুট ২৫ এর সাথে প্রতিস্থাপন করা হয়।
রায়পাশা কড়াপুর ইউনিয়ন
রায়পাশা কড়াপুর বাংলাদেশের বরিশাল জেলার অন্তর্গত বরিশাল সদর উপজেলার একটি ইউনিয়ন।
জনসংখ্যার উপাত্ত
২০১১ সালের আদমশুমারি অনুযায়ী রায়পাশা কড়াপুর ইউনিয়নের মোট জনসংখ্যা ১৮,৭৩৪ জন। এর মধ্যে পুরুষ ৯,০২৫ জন এবং মহিলা ৯,৭০৯ জন। মোট পরিবার ৩,৯১০টি।
শিক্ষা
২০১১ সালের আদমশুমারি অনুযায়ী রায়পাশা কড়াপুর ইউনিয়নের সাক্ষরতার হার ৬৮.৯%।
হাট-বাজার
রায়পাশা কড়াপুর ইউনিয়নে ৩ টি হাট হলো:- উত্তর কড়াপুর বসুর হাট এবং রায়পাশা ফকির হাট।এছাড়াও রয়েছে শোলনার হাট রয়েছে পপুলার বাজার মঙ্গলহাটা মৌচাক বাজার, ইত্যাদি।
পল নিজন
থাম্ব| পল নিজন পল নিজোন (জন্ম ১৯ ডিসেম্বর ১৯২৯, বার্নে ) একজন সুইস শিল্পকলা ইতিহাসবিদ এবং লেখক।
জীবনী
একজন রাশিয়ান রসায়নবিদ এবং একজন সুইস মায়ের পুত্র, স্কুল ছাড়ার পর তিনি বার্ন এবং মিউনিখ বিশ্ববিদ্যালয়ে শিল্পকলা, শাস্ত্রীয় প্রত্নতত্ত্ব এবং জার্মান ভাষা ও সাহিত্যের ইতিহাস অধ্যয়ন করেন।
জিও সিনেমা
জিও সিনেমা (ইরেজি: JioCinema) হল একটি ভারতীয় ভিডিও অন ডিমান্ড এবং ওভার-দ্য-টপ স্ট্রিমিং পরিষেবা, যার মালিকানা টিভি১৮ এর একটি সহযোগী প্রতিষ্ঠান ভায়াকম ১৮ এর কাছে। এটি ২০১৬ সালের ৫ই সেপ্টেম্বর চালু করা।  জিও সিনেমার বিষয়বস্তু লাইব্রেরিতে চলচ্চিত্র, টেলিভিশন শো, ওয়েব সিরিজ, মিউজিক ভিডিও, ডকুমেন্টারি এবং স্পোর্টস অন্তর্ভুক্ত রয়েছে। ২০২২ সালের সেপ্টেম্বরে জিও সিনেমা এবং ভায়াকম ১৮-এর মধ্যে একীভূত হওয়ার পরে, ভায়াকম ১৮ তার সমস্ত খেলাধুলার সামগ্রী ভুট থেকে জিও সিনেমা-এ স্থানান্তরিত করেছে, যা পরবর্তীতে নেটওয়ার্কের ডিজিটাল স্পোর্টিং গন্তব্যে পরিণত হয়েছে। মোবাইল অ্যাপটি অ্যান্ড্রয়েড এবং আইওএস ডিভাইসের জন্য উপলব্ধ।
দর্শকসংখ্যা
Statista এর Q2 2020 রিপোর্ট অনুসারে, JioCinema-এর অনেক প্রতিযোগীর মধ্যে ৭% মার্কেট শেয়ার রয়েছে যেমন নেটফ্লিক্স এবং অ্যামাজন প্রাইম ভিডিও যার প্রতিটির ২০% মার্কেট শেয়ার রয়েছে, ডিজনি+ হটস্টার- এর ১৭% মার্কেট শেয়ার, জি৫- এর ৯% মার্কেট শেয়ার, আল্ট বালাজী এবং সনি লিভ প্রতিটি ৪% মার্কেট শেয়ার সহ, এবং অন্যান্য স্ট্রিমিং প্ল্যাটফর্মগুলির ১৯% মার্কেট শেয়ার রয়েছে।
প্রজাতন্ত্রী জনতা দল
প্রজাতন্ত্রী জনতা দল (Cumhuriyet Halk Partisi,, সংক্ষিপ্ত আকারে সিএইচপি ) হলো তুরস্কের একটি কামালবাদী ও সামাজিক গনতন্ত্রী রাজনৈতিক দল, এটি বর্তমানে প্রধান বিরোধী দল হিসেবে প্রতিনিধিত্ব করছে। আধুনিক তুরস্ক প্রজাতন্ত্রের প্রথম রাষ্ট্রপতি ও প্রতিষ্ঠাতা মোস্তফা কামাল আতাতুর্ক দ্বারা প্রতিষ্ঠিত এই দলটি তুরস্কের প্রাচীনতম রাজনৈতিক দল। দলটিকে আধুনিক তুরস্কের প্রতিষ্ঠাতা দল হিসেবেও উল্লেখ করা হয়। সিএইচপি নিজেকে একটি "আধুনিক সামাজিক গনতন্ত্রী দল, যেটি তুরস্ক প্রজাতন্ত্রের প্রতিষ্ঠা নীতি ও মূল্যবোধের প্রতি বিশ্বস্ত" হিসেবে বর্ণনা করে। এর প্রতীকে ছয়টি তীর রয়েছে, যা কামালবাদের মৌলিক নীতিগুলোর প্রতিনিধিত্ব করে: প্রজাতন্ত্রবাদ, সংস্কারবাদ, ধর্মনিরপেক্ষতা নীতি, জনতাবাদ, জাতীয়তাবাদ ও পরিসংখ্যানবাদ। এটি মহান জাতীয় সভায় ১৩৫ জন সাংসদ নিয়ে ক্ষমতাসীন রক্ষণশীল ন্যায়বিচার ও উন্নয়ন দলের (একেপি) প্রধান বিরোধী দল হিসেবে আছে।
তুরস্কের স্বাধীনতা যুদ্ধের সময় প্রতিষ্ঠিত বিভিন্ন প্রতিরোধ গোষ্ঠীর মধ্যে এই রাজনৈতিক দলের উৎপত্তি। মোস্তফা কামাল আতাতুর্কের নেতৃত্বে তারা ১৯১৯ সালের সিভাস মহাসভায় একত্রিত হয়। ৯ সেপ্টেম্বর ১৯২৩-এ "জনতা দল" নিজেকে একটি রাজনৈতিক সংগঠন হিসেবে ঘোষণা করে ও ২৯ অক্টোবর ১৯২৩ তারিখে আতাতুর্ক এর প্রথম সভাপতি হিসেবে তুর্কি প্রজাতন্ত্র প্রতিষ্ঠার ঘোষণা দেয়। ১৯২৪ সালে জনতা দল নিজের নাম পরিবর্তন করে "প্রজাতন্ত্রী জনতা দল" রাখে। তুরস্ক নিজের একদলীয় যুগের মধ্যে প্রবেশ করার সাথে সাথে সিএইচপি দেশে সুদূরপ্রসারী রাজনৈতিক, সাংস্কৃতিক, সামাজিক ও অর্থনৈতিক সংস্কার বাস্তবায়নের যন্ত্র হয়ে উঠে।
দ্বিতীয় বিশ্বযুদ্ধের পর আতাতুর্কের উত্তরসূরি ইসমত ইনোনু বহুদলীয় নির্বাচনের অনুমতি দেয়, দলটি ১৯৫০ সালের নির্বাচনে হেরে যাওয়ার পর ক্ষমতার একটি শান্তিপূর্ণ স্থানান্তর শুরু করে, একদলীয় মেয়াদ শেষ করে ও তুরস্কের বহুদলীয় মেয়াদ শুরু করে। ১৯৬০ সালের সামরিক অভ্যুত্থানের পরের বছরগুলোয় দলটি ধীরে ধীরে মধ্যম-বামপন্থী প্রবণতা দেখছিলো, এটি ১৯৭২ সালে বুলেন্ত এজেভিত চেয়ারম্যান হওয়ার পরে পাকাপোক্ত করা হয়। ১৯৮০ সালে সামরিক জান্তা কর্তৃক সিএইচপিকে সেই সময়ের অন্যান্য রাজনৈতিক দলের সাথে নিষিদ্ধ করা হয়েছিলো। দেনিজ বায়কাল দ্বারা ৯ সেপ্টেম্বর ১৯৯২-এ সিএইচপির মূল নাম ও আরও কেন্দ্রবাদী দৃষ্টিভঙ্গি নিয়ে ১৯৮০ পূর্বের সময়কাল থেকে এর বেশিরভাগ সদস্যের অংশগ্রহণে দলটি পুনঃপ্রতিষ্ঠিত হয়। কেমাল কিলিচদারোলু ২০১১ সালে দায়িত্ব নেওয়ার পর দলটিকে এর ঐতিহ্যবাহী মধ্যম-বামপন্থী অবস্থানে ফিরিয়ে দিয়েছেন।
এটি ক্ষমতাসীন একেপি ও তাদের জনতা জোটের বিরুদ্ধে ইয়ি পার্টি, সাদেত পার্টি ও ডেমোক্র্যাট পার্টির মতো বিরোধী দলগুলোর সমন্বয়ে গঠিত জাতীয় জোটের একটি প্রতিষ্ঠাতা দল। এছাড়াও, সিএইচপি হলো ইউরোপীয় সমাজতন্ত্রীদের পার্টির (পিইএস) সহযোগী এবং সোশ্যালিস্ট ইন্টারন্যাশনাল ও প্রগতিশীল জোটের একটি সদস্য। সিএইচপির অনেক রাজনীতিবিদ এলজিবিটি অধিকার  ও তুরস্কের নারীবাদী আন্দোলনের প্রতি তাদের সমর্থন ঘোষণা করেছেন। দলটি নিজের ইউরোপপন্থী নীতি ও ন্যাটোর প্রতি অঙ্গীকার অব্যাহত রেখেছে।
এই দলের ভিত্তির মধ্যে মধ্য ও উচ্চ-মধ্যবিত্ত শ্রেণী যেমন বাবু শ্রমিক, অবসরপ্রাপ্ত জেনারেল, সরকারি আমলা, শিক্ষাবিদ, কলেজ শিক্ষার্থী, বামমুখী বুদ্ধিজীবী, আলেভি ও ডিসকের মতো শ্রমিক সংগঠনগুলো অন্তর্ভুক্ত। দলটির শক্তিশালী ঘাঁটির মধ্যে রয়েছে পশ্চিম এজিয়ান অঞ্চল (ইজমির, আইদিন, মুউলা), থ্রেস, কৃষ্ণ সাগর অঞ্চলের পূর্বে (আরদাহান ও আর্টভিন), এবং আনাতোলীয় কলেজ শহর এস্কিশেহির।
প্রতিষ্ঠা
প্রজাতন্ত্রী জনতা দলের উৎপত্তি প্রতিরোধ সংগঠনগুলোর মধ্যে থেকে, এগুলো অধিকার রক্ষা সংগঠন নামে পরিচিত ছিলো। সংগঠনটি প্রথম বিশ্বযুদ্ধের পরপরই তুরস্কের স্বাধীনতা যুদ্ধের সময় তৈরি হয়। মোস্তফা কামাল পাশা (আতাতুর্ক) ও তার সহকর্মীরা সিভাস মহাসভায় অধিকার রক্ষা সংগঠনগুলোকে আনাতোলিয়া ও রুমেলিয়ার জাতীয় অধিকার রক্ষা সংগঠনে (এডিএনআরএআর) একত্রিত করেন ও সংগঠনের সাথে যুক্ত প্রতিনিধিদের উসমানীয় সাম্রাজ্যের নির্বাচন প্রতিনিধিত্ব কমিটিতে নির্বাচন করার জন্য আহ্বান জানান। শীঘ্রই প্রতিনিধিত্ব কমিটি আঙ্কারায় চলে যায় ও ইস্তাম্বুলে অবস্থিত উসমানীয় সরকারের পাল্টা সংসদ হিসেবে মহান জাতীয় সভা গঠন করে। সামরিকভাবে মহান জাতীয় সভার বাহিনী গ্রিস, ফ্রান্স ও আর্মেনিয়াকে পরাজিত করে, উসমানীয় সরকারকে উৎখাত করে এবং রাজতন্ত্র বিলুপ্ত করে। ১৯২৩ সালের নির্বাচনের পর, আনাতোলিয়া ও রুমেলিয়ার জাতীয় অধিকার রক্ষা সংগঠনটি জনতা দল (Halk Fırkası) নামে একটি রাজনৈতিক দলে রূপান্তরিত হয়। নতুন সংসদের ঐক্যমতের কারণে প্রজাতন্ত্র ঘোষণা, লোজান চুক্তি অনুমোদন ও পরের বছর খিলাফত বিলুপ্ত হয়।
১৯২৪–১৯৮০
১৯২৪ সালে মোস্তফা কামাল আতাতুর্কের বিরোধিতার ফলে প্রগতিশীল প্রজাতন্ত্রী দলের (টিসিএফ) সৃষ্টি হয়। টিসিএফের ভিত্তির প্রতি প্রতিক্রিয়া দেখিয়ে তার জনতা দল নাম পরিবর্তন করে প্রজাতন্ত্রী জনতা দল (Cumhuriyet Halk Fırkası, ও পরবর্তীতে Cumhuriyet Halk Partisi) (সিএইচপি) হয়। টিসিএফের জীবনকাল সংক্ষিপ্ত ছিল। এটি শেখ সাইদ বিদ্রোহের সাথে জড়িত থাকার অভিযোগের মুখোমুখি ও ইজমির ঘটনায় আতাতুর্ককে হত্যা করার উদ্দেশ্যে ঐক্য ও প্রগতি সমিতির সদস্যদের সাথে ষড়যন্ত্র করার অভিযোগের সম্মুখীন হয়েছিলো। এই কারণে সরকার এটি ৫ জুনে বন্ধ করে দেয়। ১৯২৫ থেকে ১৯৪৬ সাল পর্যন্ত তুরস্ক একদলীয় শাসনের অধীনে ছিলো, তবে সাথে লিবারেল রিপাবলিকান পার্টি গঠনের মাধ্যমে সরকারের বিরোধীদলীয় রাজনীতির আরেকটি সংক্ষিপ্ত পরীক্ষা একটি প্রতিবন্ধকতা ছিলো।
দ্বিতীয় বিশ্বযুদ্ধের পর ইনোনু ১৯৪৬ সালে একটি বহুদলীয় সাধারণ নির্বাচনের আহ্বান জানায়, এটি ছিলো দেশের ইতিহাসে প্রথম বহুদলীয় নির্বাচন। কিছু সিএইচপি সদস্য চার স্বাক্ষর অনুমোদনের ফলে পদত্যাগ করে ডেমোক্র্যাট পার্টি (ডিপি) প্রতিষ্ঠা করে, দলটি নির্বাচনে সিএইচপিকে চ্যালেঞ্জ করে। নির্বাচনের ফলাফল সিএইচপির পক্ষে ছিলো, তারা ৪৬৫টি আসনের মধ্যে ৩৯৫টি আসন জিতেছিলো। তখন নির্বাচনটি গণতান্ত্রিক মানদণ্ডের সাথে সঙ্গতিপূর্ণ হয়নি এমন সমালোচনা হয়েছিলো। যাইহোক, চার বছর পরে ১৯৫০ সালে আরও একটি অবাধ ও সুষ্ঠু সাধারণ নির্বাচন অনুষ্ঠিত হয় যার ফলে সিএইচপি ডিপির কাছে ক্ষমতা হারায়। ইনোনু একটি শান্তিপূর্ণ ক্ষমতা হস্তান্তরের সভাপতিত্ব করেন। ১৯৫০ সালের নির্বাচন সিএইচপির শেষ সংখ্যাগরিষ্ঠ সরকারের সমাপ্তি চিহ্নিত করে। এরপরের কোনো নির্বাচনে দলটি সংসদে সংখ্যাগরিষ্ঠতা অর্জন করতে পারেনি।
১৯৫০-এর দশকে বিজেতা সব গ্রহণ করিবে নীতির কারণে ডিপি নির্বাচনে তুমুল বিজয় অর্জন করে যা যুক্তিসঙ্গতভাবে নিকটবর্তী ছিলো, এর অর্থ হলো ১০ বছর ধরে সিএইচপি বিরোধীদল ছিলো। ১৯৫১ সালে এর নবম দলীয় সম্মেলনে যুব শাখা ও মহিলা শাখা প্রতিষ্ঠিত হয়। ১৯৫৩ সালে, ট্রেড ইউনিয়ন ও ভোকেশনাল চেম্বার প্রতিষ্ঠার প্রস্তাব করা হয় এবং দলীয় কার্যক্রমে কর্মীদের জন্য ধর্মঘটের অধিকার যুক্ত করা হয়। ১৯৬০ সালের সামরিক অভ্যুত্থানের পর ডেমোক্র্যাট পার্টি বিলুপ্ত হয়ে যায় এবং প্রধানমন্ত্রী আদনান মেন্দেরেস, পররাষ্ট্রমন্ত্রী ফাতিন রুশতু জোরলু ও অর্থমন্ত্রী হাসান পোলাটকানকে ইমরালি দ্বীপের কারাগারে ফাঁসি দেওয়া হয়। এরপর থেকেই ডানপন্থী দলগুলো আদনান মেন্দেরেসের ফাঁসিতে তাদের অনুভূতি জড়িত থাকার জন্য ক্রমাগত সিএইচপিকে আক্রমণ করে থাকে।
নির্বাচনী আইন সংস্কারের মাধ্যমে আনুপাতিক প্রতিনিধিত্ব বাস্তবায়নের ফলে ১৯৬১ সালের সাধারণ নির্বাচনে সিএইচপি প্রথম স্থানীয় দল হিসেবে আবির্ভূত হয় ও ডেমোক্র্যাট পার্টির উত্তরসূরি ন্যায়বিচার দলের সাথে একটি মহাজোট গঠন করে। সাত মাস স্থায়ী হওয়া জোটটি ছিলো তুরস্কের প্রথম জোট সরকার। ইনোনু ১৯৬৫ সালের নির্বাচন পর্যন্ত অন্যান্য দলগুলোর সাথে আরও দুটি সরকার গঠন করতে সক্ষম হয়। সেই নির্বাচনের জন্য সিএইচপিতে গণতান্ত্রিক বাম আন্দোলনের নেতা বুলেন্ত এজেভিত মধ্যম-বামপন্থী (Ortanın solu) কর্মসূচি গ্রহণে দলটিতে অবদান রেখেছিলেন। ইনোনু ৮ মে ১৯৭২ সাল পর্যন্ত বিরোধী নেতা ও সিএইচপির নেতা হিসেবে রয়ে যান, এরপর দলীয় সম্মেলনে এজেভিত তাকে দলীয় নেতা পদ থেকে উৎখাত করেন। তিনি রাজনীতিতে একটি স্বতন্ত্র বামপন্থী ভূমিকা গ্রহণ করেছিলেন ও কট্টর জাতীয়তাবাদী হলেও সিএইচপির আদর্শে গণতান্ত্রিক সমাজতন্ত্র বাস্তবায়নের চেষ্টা করেছিলেন। ১৯৭৪ সালে যখন এজেভিত প্রধানমন্ত্রী হন ও সাইপ্রাস আক্রমণ করেন তখন দলের প্রতি জনসাধারণের সমর্থন বৃদ্ধি পায়। এজেভিতের অধীনে সিএইচপি একটি অবাধ ও সুষ্ঠু বহু-দলীয় নির্বাচনে সর্বকালের সেরা ফলাফল অর্জন করেছিল যখন ১৯৭৭ সালে দলটি ৪১% ভোট পেয়েছিলো। ১৯৭০-এর দশকে সিএইচপি ও ন্যায়বিচার দলের মধ্যে সরকারের অভ্যন্তরে ক্রমাগত পরিবর্তনের পাশাপাশি তীব্র রাজনৈতিক সহিংসতা দেখা যায়। এর ফলে ১৯৮০ সালে একটি সামরিক অভ্যুত্থান ঘটে ও পরবর্তীতে প্রতিটি রাজনৈতিক দলকে নিষিদ্ধ করা হয়।
নির্বাচকমণ্ডলী
থাম্ব|আঙ্কারায় দলটির সদর দফতর একটি ব্যানারে [[২০১৭ তুরস্কের সাংবিধানিক গণভোট|২০১৭ সালের গণভোটে "না" ভোট দেওয়ার আহ্বান জানাচ্ছে।]] প্রজাতন্ত্রী জনতা দল হলো একটি মধ্য-বাম রাজনৈতিক দল যেটি পেশাদার মধ্যবিত্ত ধর্মনিরপেক্ষ ও উদারভাবে ধর্মীয় ভোটারদের কাছ থেকে সমর্থন জোগায়। মধ্যবিত্ত ও উচ্চ-মধ্যবিত্তের সাথে এর ঐতিহ্যগত সম্পর্ক রয়েছে যেমন বাবু শ্রমিক, অবসরপ্রাপ্ত জেনারেল, সরকারি আমলা, শিক্ষাবিদ, কলেজ শিক্ষার্থী, বামমুখী বুদ্ধিজীবী, ডিসকের মতো শ্রমিক সংগঠন। দলীয় প্রশাসন ও অনেক বামপন্থী তৃণমূল, বিশেষত বাম-অভিমুখ কুর্দি ভোটারদের মধ্যে দূরত্ব রাজনৈতিক বামপন্থীদের থেকে দলটিকে দূরে সরিয়ে নিতে ভূমিকা রেখেছে। বামপন্থীরা আজও তুর্কি-আর্মেনীয় সাংবাদিক হরেন্ট ডিঙ্কের প্রতি সমর্থন, তুরস্কের সংখ্যালঘুদের প্রতি এর মনোভাব, সেইসাথে এর সাইপ্রাস নীতি তুর্কি দণ্ডবিধির ৩০১ ধারা অপসারণের বিরুদ্ধে দলের ক্রমাগত বিরোধিতার সমালোচনা করে, এই ধারার কারণে এলিফ শাফাক ও নোবেল পুরস্কার বিজয়ী লেখক ওরহান পামুক সহ "তুর্কিত্ব অবমাননা" করার জন্য লোকদের বিচার করা হয়েছিলো।
সিএইচপি বড় শহর ও উপকূলীয় অঞ্চলের ভোটারদের কাছ থেকে তাদের অনেক সমর্থন আকর্ষণ করে। দলটির শক্ত ঘাঁটি হলো এজিয়ান অঞ্চলের পশ্চিমে (ইজমির, আইদিন, মুউলা), থ্রেস, কৃষ্ণ সাগর অঞ্চলের পূর্বে (আরদাহান ও আর্টভিন), এবং আনাতোলীয় কলেজ শহর এস্কিশেহির।
দলটি আলেভিদের মতো সংখ্যালঘু গোষ্ঠীর কাছেও আবেদন রয়েছে। দি ইকোনমিস্ট-এর মতে "নিজস্ব নেতৃত্বের হতাশার জন্য সিএইচপির মূল নির্বাচনী এলাকা, সেইসাথে এর বেশিরভাগ এমপি আলেভি।" দলটির নেতা কেমাল কিলিচদারোলু নিজেও একজন আলেভি।
তুরস্কে কোভিড-১৯ মহামারী ও বর্তমান অর্থনৈতিক সঙ্কটের কারণে, জরিপগুলো ইঙ্গিত করছে যে এই দল ও এর জোট বিশেষত তরুণদের মধ্যে ক্রমবর্ধমান সমর্থন দেখছে।
অভ্যন্তরীণ বিভাগ
সিএইচপির বিভিন্ন অভ্যন্তরীণ বিভাগ রয়েছে।
প্রেমিক (চলচ্চিত্র)
প্রেমিক (Premik) ১৯৮৫ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। চলচ্চিত্রটির চিত্রনাট্য লিখেছেন ও পরিচালনা করেছেন মঈনুল হোসেন। এতে মূল চরিত্রে অভিনয় করেছেন ববিতা, জাফর ইকবাল, অঞ্জনা, নূতন,প্রবীর মিত্র প্রমুখ। চলচ্চিত্রটি ১০ম জাতীয় চলচ্চিত্র পুরস্কারের তিনটি বিভাগে পুরস্কার অর্জন করে।
সঙ্গীত
প্রেমিক চলচ্চিত্রের সঙ্গীত পরিচালনা করেছেন আলাউদ্দিন আলী এবং তার সহকারী হিসেবে কাজ করেছেন ফুয়াদ নাসের বাবু। গীত রচনা করেছেন মনিরুজ্জামান মনির ও আলাউদ্দিন আলী। ছায়াছবিটির গানে কণ্ঠ দিয়েছেন সাবিনা ইয়াসমিন, এন্ড্রু কিশোর, রুনা লায়লা প্রমুখ। চলচ্চিত্রটির গানের রেকর্ডিং হয় কলকাতায়। "আমার মনে অনেক জ্বালা" শিরোনামের গানটি লেখার কথা ছিল গীতিকার গাজী মাজহারুল আনোয়ারের। কিন্তু তিনি সময়মত কলকাতায় পৌঁছাতে না পারায় সঙ্গীত পরিচালক আলাউদ্দিন আলী নিজেই গানটির গীত রচনা করেন। গানটিতে কণ্ঠ দেন সাবিনা ইয়াসমিন। এ গানের জন্য কণ্ঠশিল্পী সাবিনা ইয়াসমিন ও গীতিকার আলাউদ্দিন আলী উভয়ই জাতীয় চলচ্চিত্র পুরস্কার অর্জন করেন।
হিক্কিম
হিক্কিম উত্তর ভারতের হিমাচল প্রদেশের লাহুল ও স্পিতি জেলার একটি গ্রাম। হিক্কিম, কাজার নিকটে অবস্থিত। ৪৩৩০মিটার থেকে ৪৪০০মিটার উচ্চতায় সারা বছর মানুষজন বসবাস করেন, ভারতের এমন জনবসতির অন্যতম গ্রাম হিক্কিম। এখান থেকে ২কিমি দক্ষিণপশ্চিমে কমিক গ্রামে ৪৫২০মিটার অব্ধি জনবসতি আছে,সোমোরিরিতে করজক গ্রামে ৪৫৭০মিটার উচ্চতায়,সারা বছর মানুষজন বসবাস করেন। বেশীরভাগ মানুষ বৌদ্ধ। গিরিবর্ত্মগুলিতে অত্যধিক তুষারপাতের কারণ হিক্কিম বছরের অর্ধেক সময়, অন্যান্য অঞ্চল থেকে বিচ্ছিন্ন থাকে। স্থানীয় মানুষ ঘর বানানর জন্য পাথর প্রচুর ব্যবহার করেন।তাংগিউদ গুম্ফা বৌদ্ধবিহার এখান থেকে কাছে।
বিশ্বের সর্বোচ্চ ভোটদান কেন্দ্র হিক্কিম । এটি লিমকা বুক অফ রেকর্ডসে ও নথীবদ্ধ আছে। হিক্কিমের ডাকঘর বিশ্বের সর্বোচ্চ উচ্চতায় অবস্থিত ডাকঘর। পিন কোড ১৭২১১৪ । হিক্কিম ২০০৯ সালের '''ওয়ান্ডারলাস্ট পত্রিকায় বর্ষসেরা ভ্রমণ ছবি হিসাবে স্থান পেয়েছিল।
দক্ষা নগরকার
দক্ষা নগরকার (Daksha Nagarkar) একজন ভারতীয় অভিনেত্রী এবং মডেল, যিনি মূলত তেলুগু চলচ্চিত্রে অভিনয় করেন। তিনি ২০১৪ সালে একে রাও পিকে রাও-এ অভিনয়ের মাধ্যমে চলচ্চিত্রে অভিষেক করেন। পরবর্তীতে তিনি হোরা হোরি, হুশারু এবং জম্বি রেড্ডি''-তে অভিনয় করেছন।
প্রারম্ভিক জীবন
দক্ষা নগরকরের জন্ম ভারতের মহারাষ্ট্রের মুম্বাইয়ে, তার মা একজন রাজপুত এবং বাবা মারাঠা। তিনি পঞ্চগনি, হায়দ্রাবাদ, বেঙ্গালুরু এবং দিল্লি-সহ বিভিন্ন স্থানে বেড়ে উঠেছেন, কারণ তিনি তার মায়ের সাথে থাকতেন যিনি কসমেটিক কোম্পানিতে কাজ করতেন। পূর্বে নগরকার একজন কার্ডিওলজিস্ট হওয়ার ইচ্ছে পূষণ করতেন, তবে পরবর্তীতে তিনি মডেলিং এবং অভিনয়ে ক্যারিয়ার গড়ে তোলেন।
কর্মজীবন
নগরকার ২০১৪ সালে একে রাও পিকে রাও চলচ্চিত্রের মাধ্যমে অভিষেক করেন। পরে তিনি তেজা পরিচালিত হোরা হোরি (২০১৫) চলচ্চিত্রে অভিনয় করেন। চলচ্চিত্রের শুটিংয়ের কারণে নগরকার তার প্রথম বর্ষের ফাইনাল পরীক্ষায় যোগ দিতে পারেননি এবং ব্যর্থ হন। পরবর্তীকালে তিনি চলচ্চিত্র থেকে বিরতি নেওয়ার সিদ্ধান্ত নেন এবং ব্যবসায় প্রশাসনে স্নাতক সম্পন্ন করেন।
তিন বছর পর নগরকার চলচ্চিত্রে ফিরে আসেন উঠতি বয়সের চলচ্চিত্র হুশারু (২০১৮) দিয়ে।
২০২১ সালে তিনি জম্বি রেড্ডি-তে গেমিংয়ে আসক্ত এক মেয়ের ভূমিকায় অভিনয় করেছিলেন। দ্য হিন্দুর একজন সমালোচক তার অভিনয়কে "সার্থক" বলে অভিহিত করেছেন। ২০২২ সালে নগরকার নাগা চৈতন্যের সাথে বাঙ্গাররাজু-তে "এন্থা সাক্কাগুন্ডিরো" গানে উপস্থিত হয়েছিলেন। এছাড়াও তিনি রবি তেজা অভিনীত রাবনাসুরে অভিনয়ের জন্য চুক্তিবদ্ধ হয়েছেন।
অমৃতসর–কলকাতা শিল্প করিডর
সমন্বিত উত্পাদন ক্লাস্টার
সমন্বিত উত্পাদন ক্লাস্টারগুলি অর্থনৈতিক করিডোর উন্নয়নের একটি অবিচ্ছেদ্য উপাদান। ব্যাপক পরিকাঠামো সহায়তা ও ব্যবসা-বান্ধব পরিবেশে সজ্জিত হলে, সমন্বিত উত্পাদন ক্লাস্টারসমূহ নতুন শিল্পের জন্য প্রস্তুত ঘাঁটি হিসাবে কাজ করতে পারে। একটি সমন্বিত উত্পাদন ক্লাস্টার নির্বাচন প্রক্রিয়ার মাধ্যমে, ৭ টি সমন্বিত উত্পাদন ক্লাস্টারকে চিহ্নিত করা হয়েছিল:
উন্নয়ন
অমৃতসর–কলকাতা শিল্প করিডরে সাতটি সমন্বিত উত্পাদন ক্লাস্টার স্থাপনের জন্য প্রথম পরীক্ষামূলক পর্যায়ে কেন্দ্রীয় সরকারের বাজেট সহায়তার মাধ্যমে বিস্তৃত ১৫ বছরে প্রায় ৫৬০০ কোটি টাকার আর্থিক নির্দেশক প্রতিশ্রুতির প্রস্তাব করা হয়েছে।
মোহাম্মদ হোসেন মণ্ডল
জন্ম ও পারিবারিক পরিচিতি
তার গ্রামের বাড়ি গাইবান্ধা জেলার পলাশবাড়ী উপজেলার টেংরা গ্রামে। তার দুটি পুত্র সন্তান রয়েছে।
কর্মজীবন
বাংলাদেশ কৃষি গবেষণা ইনস্টিটিউটের মহাপরিচালক হিসাবে তিনি দায়িত্ব পালন করেছে।
পুরস্কার ও সম্মননা
তিনি গবেষণা ও প্রশিক্ষণে অনন্য অবদানের স্বীকৃতি স্বরূপ ২০১৫ সালে স্বাধীনতা পুরস্কার লাভ করেন।
মার্ক গোল্ডেন
মার্ক গোল্ডেন (আগস্ট ৬, ১৯৪৮ – ৯ এপ্রিল, ২০২০) একজন কানাডীয় শিক্ষাবিদ ছিলেন। মৃত্যুর সময় তিনি উইনিপেগ বিশ্ববিদ্যালয়ের ক্লাসিক বিভাগে ইমেরিটাস অধ্যাপক ছিলেন। গোল্ডেন টরন্টো ইউনিভার্সিটি থেকে তার বিএ, এমএ এবং পিএইচডি অর্জন করেছেন। ১৯৯৮ সালে তিনি গবেষণা শ্রেষ্ঠত্বের জন্য এরিকা এবং আর্নল্ড রজার্স পুরস্কারের প্রাপক ছিলেন। তিনি প্রাচীন বিশ্বের শৈশব, যৌনতা এবং খেলাধুলার ইতিহাসের উপর বেশ কয়েকটি বই লিখেছেন।
শ্রীলঙ্কা সেনাবাহিনীর ফরমেশনসমূহ
শ্রীলঙ্কা সেনাবাহিনী হচ্ছে শ্রীলঙ্কা সশস্ত্র বাহিনীর স্থল-যুদ্ধ বাহিনী। এই বাহিনীর জন্ম হয় শ্রীলঙ্কা স্বাধীন হওয়ার সঙ্গে সঙ্গেই ১৯৪৮ সালে। বাহিনীটি বিভিন্ন চড়াই-উৎরাইয়ের মধ্যে দিয়ে গিয়েছে, এই বাহিনীকে লড়াই করতে হয়েছে বিচ্ছিন্নতাবাদী সশস্ত্র সংগঠন লিবারেশন টাইগার্স অব তামিল ইলমের সঙ্গে প্রায় ৩০ বছর ধরে, ১৯৮০ সালে লড়াই শুরু হয় আর শেষ হয় ২০০৯ সালে; সশস্ত্র জঙ্গি সংগঠন লিবারেশন টাইগার্স অব তামিল ইলমের সঙ্গে লড়াই করতে শ্রীলঙ্কা সেনাবাহিনীর বহু সৈন্য হতাহত হয়েছিলো; তামিল জঙ্গি সংগঠনটি অস্ত্র-শস্ত্র এবং লোকবলের দিক দিয়ে অনেক শক্তিশালী ছিলো।
দেশের অন্যান্য অঞ্চলে রয়েছে অঞ্চল এবং উপ-অঞ্চল সদর দফতর। আর্মার, আর্টিলারি, ইঞ্জিনিয়ার এবং সিগন্যাল ইউনিটগুলি তাদের নিজস্ব বাহিনীর ব্রিগেড সদর দপ্তরের অধীনে দলবদ্ধ করা হয়েছে।
শ্রীলঙ্কা সেনাবাহিনীর কমান্ডের তালিকা নীচে দেওয়া হয়েছে।
বহরমপুর বাবুলবোনা রেসিডেন্সি সমাধিক্ষেত্র
বহরমপুর বাবুলবোনা রেসিডেন্সিয়াল সমাধিক্ষেত্র মুর্শিদাবাদ জেলা র সদর শহর বহরমপুরে অবস্থিত একটি ঐতিহাসিক সমাধিস্থল। এটি ৩৪ নং জাতীয় সড়কের পাশেই অবস্থিত।
ইতিহাস
১৭০৪ সালে বাংলা-বিহার-ওড়িষার রাজধানী মুর্শিদাবাদ পত্তনের সময় বহরমপুর ছিল রাজধানীর দক্ষিণে ভাগীরথী তীরের একটি গ্রাম। তখন তার নাম ছিল সাতপুকুরিয়া ব্রহ্মপুর। গ্রামটায় ৭০০ ঘর ব্রাহ্মণ বাস করতো তাই স্থানটির নাম ছিল ব্রহ্মপুর। পলাশির যুদ্ধের পরে ইংরেজ আমলে বহরমপুর শহরের পত্তন ঘটে। এই এলাকাতেই সেনানিবাস তৈরি করে ইংরেজরা। থাম্ব
এই বহরমপুর শহরের অন্যতম ঐতিহাসিক কীর্তি হলো বাবুলবোনা রেসিডেন্সি সমাধি।বহরমপুর বাবুলবোনার রেসিডেন্সি সমাধিক্ষেত্রে অনেক গুরুত্বপূর্ণ ব্রিটিশ বাসিন্দাদের এবং সামরিক ব্যক্তিদের কবর রয়েছে। যারা ব্রিটিশ আমলে বহরমপুর বসবাস করতেন এবং এখানে মারা গেছেন।
সমাধি
এখানে যে সমস্ত ব্যক্তির সমাধি আছে তারা হলেন থাম্ব ১) ক্যাপ্টেন জেমস স্কিনার (মৃত্যু- ১৭৭৩ সালে)
২) জর্জ টমাস (মৃত্যু - ১৮০২ সালে)
৩) হেনরি ক্রেটন (মৃত্যু- ১৮০৭ সালে)। তিনি গৌড়ের ধ্বংসাবশেষের অন্যতম আবিষ্কার কর্তা ছিলেন।
৪) ইসাবেলা সেনইড (মৃত্যু- ১৮৫৬ সাল), লেফটেন্যান্ট এফ.পি. ব্যালি (৭ম রেজিমেন্ট)-এর স্ত্রী।
৫) মেরি গ্রান্ট (জন্ম-১৭৯৬ সাল; মৃত্যু- ১৮৭১সাল) আয়ারল্যান্ডের কার্লোতে জন্মগ্রহণ করেন। ৬) ভ্যালেন্টাইন্স ওয়েন (জন্ম-১৯০৬ সাল; মৃত্যু-১৯০৭ সাল) ব্রার্টাম ওয়েনের পুত্র।
৭) রেভারেন্ড এ. ডব্লিউ. ওয়ালশ (মৃত্যু- ৯ জুলাই, ১৮৭১ সালে প্রাক্তন জাজ।
৮) মারিয়া মোলিস (বয়স ৩৬ বছর বয়সে মারা যান), জন মোলিসের স্ত্রী।
৯) মাইকেল ফল (মৃত্যু- ১৮৮৫ সালে)। থাম্ব ১০) চার্লস মেন ওয়ারিঙ স্কোয়ার (মৃত্যু- ১৮২৮ সালে)।
১১) টমাস বেঞ্জামিন রাইস (মৃ
ত্যু- ১৮৮২ সালে)
লে)।১৩) জোসেফ এডুইন (মৃত্যু- ১৮৭০ সালে)।
১৪) জেন অ্যারো (মৃত্যু- ১৮৯১ সালে)।
১৫) স্টিফেন উইলিয়াম ল্যামব্রিক (মৃত্যু - ১৩ অক্টোবর ১৮৪২ সালে ৩৬ বছর বয়সে) রাজা কৃষ্ণনাথ রায়ের ইংরেজি শিক্ষা গুরু ছিলেন। ১৬) সিসিল উইলবারফোর্স (জন্ম- ২০ অক্টোবর ১৮৫৭ সালে এবং মৃত্যু- ২৭ নভেম্বর ১৮৫৭ সালে) জেমস আগস্ট ওয়াটসনের শিশুপুত্র।
তথ্যসূত্র
লেখক কমলনাথ বন্দ্যোপাধ্যায় প্রনীত “মুর্শিদাবাদ থেকে বলছি” ♦♦ "পর্যটনে মুর্শিদাবাদ": দীননাথ মণ্ডল, অণিমা প্রকাশনী, কলকাতা
কূটনীতিবিদ
thumb|250px| [[ফ্রান্স|ফ্রান্সের চার্লস মরিস দ্য টল্যার‌্যান্ড-পেরিগর্ডকে সর্বকালের সর্বশ্রেষ্ঠ কূটনীতিবিদদের একজনরূপে গণ্য করা হয়।]]
কূটনৈতিক বা কূটনীতিবিদ (diplomat) কোন রাষ্ট্র কর্তৃক কূটনীতিবিদ্যায় প্রশিক্ষিত ও কূটনৈতিক পদমর্যাদাসম্পন্ন মনোনীত ব্যক্তি। তিনি অন্য কোন দেশ বা আন্তর্জাতিক সংস্থার সাথে কূটনৈতিক কার্যক্রম পরিচালনা করেন। তার প্রধান কাজই হচ্ছে নিজ দেশের স্বার্থ সংরক্ষণ এবং অক্ষুণ্ন রাখার উদ্দেশ্যে কোন কিছু উপস্থাপনা করা। এছাড়াও তিনি পারস্পরিক বন্ধুত্বমূলক সম্পর্কের উন্নয়ন ও আনুষঙ্গিক তথ্যাদি তুলে ধরেন।
একজন কূটনৈতিক রাষ্ট্রের বৈদেশিক নীতির সবচেয়ে প্রাচীন পদ্ধতির একটি হিসেবে চিহ্নিত ও পরিগণিত, যা কয়েক শতক বছর ধরে পররাষ্ট্র মন্ত্রী ও সংশ্লিষ্ট মন্ত্রণালয়ের মাধ্যমে পরিচালিত হচ্ছে। অধিকাংশ কূটনীতিবিদগণই আন্তর্জাতিক সম্পর্ক, রাষ্ট্রবিজ্ঞান, অর্থনীতি কিংবা আইন বিষয়ে স্বীকৃত কোন বিশ্ববিদ্যালয় থেকে স্নাতক কিংবা স্নাতকোত্তর ডিগ্রীধারী হয়ে থাকেন।
উৎপত্তি
গ্রীক শব্দ διπλωμάτης, diplōmátēs, থেকে এ শব্দটি উদ্ভূত হয়েছে; যিনি শিক্ষাণুক্রমিক ডিপ্লোমা ধারণ না করে কূটনীতিবিদ্যার অনুমোদনপত্র ধারণ করেন। পুরুষ কিংবা নারী হিসেবে তিনি নিজ দেশ বা সংস্থার প্রতিনিধি হিসেবে অন্য দেশ বা সংস্থায় প্রচলিত নিয়মের মধ্যে থেকে কর্তব্য কর্ম সম্পাদন করেন।
১৯৬১ সালে ভিয়েনা সম্মেলনে কূটনৈতিক বিষয়ের পরিভাষা নির্ধারণ করা হয়। সেখানে অ্যাম্বাসেডর, এনভয়, মিনিস্টার এবং চার্জ দ’অ্যাফেয়ার্সকে কূটনৈতিক হিসেবে চিহ্নিত করা হয়েছে। কনসাল, অ্যাটাশের সাথে কূটনীতিবিদের তুলনা করা চলে। তারা নিজ রাষ্ট্রের অনেকগুলো প্রশাসনিক কার্যাবলীকে তুলে ধরেন। কিন্তু কূটনীতিবিদগণ কোন রাজনৈতিক কার্যাবলী সম্পাদন করেন না।
কার্যাবলী
সাধারণভাবে কূটনীতিবিদদের পক্ষে স্বতঃস্ফূর্তভাবে কাজ করা বেশ কঠিন ব্যাপার হয়ে দাঁড়ায়। কিন্তু অতীতে থমাস জেফারসন তাঁর স্বরাষ্ট্রমন্ত্রী বা সেক্রেটারী অব স্টেটকে একদা লিখেছিলেন যে, “আমরা গত দুই বছর ধরে আমাদের স্পেনীয় রাষ্ট্রদূতের কাছে এ ব্যাপারে কোন কিছু শুনতে পাইনি। যদি আমরা এ বছরও তাঁর কাছ থেকে কোন কিছু শুনতে না পাই, তবে আমরা তাঁকে একটি পত্র লিখব।” নিরাপদ যোগাযোগ পদ্ধতি, ইমেইল এবং মোবাইল টেলিফোনের মাধ্যমে তথ্য ফাঁস হতে পারে যা মিশন প্রধানের জন্য ক্ষতির কারণ হয়ে দাঁড়াতে পারে। একই প্রযুক্তিকে ঘুরিয়ে কূটনীতিবিদগণ দ্রুত তথ্য ধারণ করে নীতি-নির্ধারণীর জন্য নিজ দেশে প্রেরণ করে থাকেন।
নিরাপদ ইমেইলের মাধ্যমে কূটনৈতিক ও মন্ত্রণালয়ের মাধ্যমে যোগাযোগ প্রক্রিয়া সম্পন্ন হয়ে থাকে। এ প্রক্রিয়ার মাধ্যমে তথ্য ফাঁস হয়ে যাবার সম্ভাবনা তুলনামূলকভাবে অনেক কম। ক্যাবলগ্রামের তুলনায় এতে আরো অধিক ব্যক্তিগত তথ্যাদি সুরক্ষিত থাকে। এরফলে বৈশ্বিক পরিমণ্ডলে এর ব্যাপক ব্যবহার লক্ষ্য করা যায়।
মনঃস্তত্ব দিক
নিজ দেশ থেকে অন্য কোন বহিঃদেশে প্রেরিত হওয়ার প্রেক্ষাপটে মনোগত দিক থেকে কূটনৈতিকগণ প্রভাবান্বিত হতে পারেন। অনেক সময় তারা নিজ দেশের সাথে সম্পর্কচ্ছেদসহ নিজস্ব সংস্কৃতি থেকে বিচ্যুত হয়ে যেতে পারেন। স্যার হ্যারল্ড নিকলসন স্বীকার করছেনে যে, “কূটনীতিবদগণ বিজাতীয়তাবোধ, আন্তর্জাতিক মনোভাবাপন্ন এবং তারপর পানি শূন্যতায় আক্রান্ত হন যা সুরুচিসম্পন্ন শূন্য খোসাবিশেষের ন্যায়”।
পোশাক
অষ্টাদশ শতকে ইউরোপের দেশসমূহে অলঙ্করিত অবস্থায় কূটনৈতিক পোশাকের প্রবর্তন ঘটে। অষ্টাদশ শতক থেকে দ্বিতীয় বিশ্বযুদ্ধের অব্যহতিকাল পর্যন্ত অধিকাংশ দেশের দূতাবাস ও কনস্যুলার কর্মকর্তা হিসেবে কূটনৈতিকগণ বিভিন্ন সরকারি অনুষ্ঠানে আনুষ্ঠানিক পোশাক পরিহিত অবস্থায় অংশগ্রহণ করতেন। বর্তমানে গুটিকয়েক দেশে এ ধরনের পোশাক শুধুমাত্র কূটনৈতিক কার্যকলাপে অংশগ্রহণের উদ্দেশ্যে পরিধান করতে দেখা যায়। বিংশ শতকে এসে এ পোশাকের প্রচলন প্রায় নেই বললেই চলে।
ঊনবিংশ শতকে অনেক অ-ইউরোপীয় দেশে ইউরোপীয় ঘরাণার কূটনৈতিক পোশাক গ্রহণ করতে শুরু করে। তন্মধ্যে, জাপান মেইজি আন্দোলনের পর সনাতনী ধারার পোশাকের পরিবর্তে সকল কর্মকর্তাকে ইউরোপীয় পোশাক সরবরাহ করে।
বাঞ্জুল
বাঞ্জুল, আনুষ্ঠানিকভাবে সিটি অব বাঞ্জুল এবং পূর্বে বাথুর্স্ট নামে পরিচিত, গাম্বিয়ার রাজধানী এবং চতুর্থ বৃহত্তম শহর। এটি গাম্বিয়ার একটি অভিজাত প্রশাসনিক বিভাগের কেন্দ্রবিন্দু যেখানে আনুমানিক ৪০০,০০০ বাসিন্দা রয়েছে। এটি গাম্বিয়ার বৃহত্তম ও ঘনবসতিযুক্ত মহানগর অঞ্চল। বাঞ্জুল সেন্ট মেরি দ্বীপে (বাঞ্জুল দ্বীপ) অবস্থিত যেখানে গাম্বিয়া নদী আটলান্টিক মহাসাগরে পতিত হয়েছে। ২০১৩ সালের আদমশুমারি অনুযায়ী বৃহত্তর বাঞ্জুল অঞ্চলসহ নগরীর যথাযথ জনসংখ্যা ৩১৩০১, এরমধ্যে বাঞ্জুল শহর এবং কনিফিং পৌর কাউন্সিল অন্তর্ভুক্ত রয়েছে, যার জনসংখ্যা ৪১৩,৩৯৭। এই দ্বীপটি পশ্চিমে মূল ভূখণ্ডের সাথে সংযুক্ত এবং বাকী বৃহত্তর বাঞ্জুল অংশটি অনেক সেতুর সমন্বয়ে মূল ভূখন্ডের সাথে যুক্ত। এছাড়া অনেকে ফেরি রয়েছে যেগুলো নদীর ওপারে বাঞ্জুলকে মূল ভূখণ্ডের সাথে সংযুক্ত করেছে।
মিসৌরি রুট ২৪৬
রুট ২৪৬ যুক্তরাষ্ট্রের মিসৌরি এ অবস্থিত, একটি রাজ্য মহাসড়ক। রুট ২৪৬, ১৫.০০২ মাইল লম্বা। রাস্তাটি পশ্চিমের রুট ১৪৮ থেকে শুরু হয়ে,  পূর্বের  রুট ৪৬  এ গিয়ে শেষ হয়। রুট ২৪৬, ১৯৫৪ সালে তৈরী করা হয়। রাস্তাটি আজ অবধি বিদ্যমান রয়েছে।
রাস্তার বিবরণ
রুট ২৪৬, ১৫.০০২ মাইল লম্বা। রাস্তাটি পশ্চিমের রুট ১৪৮ থেকে শুরু হয়ে, পূর্বের  রুট ৪৬  এ গিয়ে শেষ হয়। রুট ২৪৬, ১৯৫৪ সালে তৈরী করা হয়।
সোমফোটে আহুনাই
সোমফোটে আহুনাই একজন থাই ধনকুবের। পুনর্নবীকরণযোগ্য শক্তি সংস্থা এনার্জি অ্যাবসলিউট প্রতিষ্ঠার পর থেকে তিনি তার ভাগ্য তৈরি করেছিলেন। তিনি বৈদ্যুতিক গাড়ি (মাইন মোবিলিটি) এবং একটি গিগাফ্যাক্টরিতে ফার্মের সম্প্রসারণের তত্ত্বাবধান করেছেন। তিনি জোসেফ এম. কাটজ গ্র্যাজুয়েট স্কুল অফ বিজনেস থেকে স্নাতক হন এবং নিরাপত্তা ব্যবসায় তার কর্মজীবন শুরু করেন। তিনি মূলত ব্যাংককে থাকেন। তার ফার্মটিকে "এশিয়ার টেসলা" এর সাথে তুলনা করা হয়।
দিওমেদেস সোতের
দিওমেদেস সোতের  (Διομήδης ὁ Σωτήρ) একজন ইন্দো-গ্রিক রাজা ছিলেন, যিনি আনুমানিক ৯৫ খ্রিস্টপূর্বাব্দ হতে ৯০ খ্রিস্টপূর্বাব্দ পর্য্যন্ত পারোপামিসাদাই অঞ্চল শাসন করেন, যদিও সিনিয়র মনে করেছেন যে, তিনি ১১৫ খ্রিস্টপূর্বাব্দ থেকে ১০৫ খ্রিস্টপূর্বাব্দ পর্য্যন্ত রাজত্ব করেন।
মুদ্রা
দিওমেদেস সোতের বেশ কিছু গ্রিক মুদ্রা ও দ্বিভাষী ভারতীয় মুদ্রা প্রচলন করেন, যেগুলি ইন্দো-গ্রিক রাজ্যের পশ্চিমাঞ্চল থেকে আবিষ্কৃত হয়। তার মুদ্রায় অশ্বারূঢ় বা দন্ডায়মান অবস্থায় দিওস্কোউরোইয়ের চিত্র মুদ্রিত রয়েছে।
দৃক পিকচার লাইব্রেরি
দৃক পিকচার লাইব্রেরি  বাংলাদেশের একটি আলোকচিত্র প্রতিষ্ঠান। এটি ঢাকায় অবস্থিত।
ইতিহাস
১৯৮৯ সালে বাংলাদেশি লেখক এবং আলোকচিত্রগ্রাহক শহিদুল আলম এবং লেখিকা ও নৃতত্ত্ববিদ রাহনুমা আহমেদ দৃক পিকচার লাইব্রেরি গড়ে তোলেন। প্রতিষ্ঠানটির লক্ষ্য ছিল সংখ্যাগরিষ্ঠ এই বিশ্বে স্থানীয় আলোকচিত্রীগ্রাহীদের জন্য একটি প্ল্যাটফর্ম তৈরি করা। দৃক শব্দটি সংস্কৃত শব্দ যার অর্থ দৃষ্টি। দৃক ওয়েব বিকাশ, ভিডিও নির্মাণ, মুদ্রণ উৎপাদন এবং প্রদর্শনীসহ মিডিয়া সেবা প্রদান করে।
১৯৯৮ সালে দক্ষিণ এশিয়ার আলোকচিত্রগ্রাহীদের জন্য "পাঠশালা" নামে একটি প্রতিষ্ঠান তৈরি করা হয় এবং "ছবি মেলা" নামে আলোকচিত্রগ্রাহীদের জন্য একটি মেলার আয়োজন করা হয় যা দক্ষিণ এশিয়াতে এই ধরনের প্রথম মেলা। দৃক বাংলাদেশে একটি মানবাধিকার নেটওয়ার্ক বাংলারাইটস এবং স্বাধীন সংবাদ সংস্থা দৃকনিউজ স্থাপন করে। দৃকনিউজ একটি স্বাধীন সংবাদ সংস্থা যা ব্যাপকভাবে নাগরিক সাংবাদিকদের ব্যবহার করে। বৈশ্বিক দক্ষিণ অঞ্চল থেকে আগত আলোকচিত্রগ্রাহকদের কাজ প্রচার এবং ন্যায্য বাণিজ্যের আলোকচিত্র প্রচারের জন্য, দৃক মেজোরিটি ওয়ার্ল্ড নামে একটি ছবি গ্রন্থাগার ও এজেন্সি স্থাপন করে। এটি বাংলাদেশের রাজধানী ঢাকায় অবস্থিত, কিন্তু ভারত ও যুক্তরাজ্যে এর শাখা অফিস রয়েছে।
আলোকচিত্র উৎসব আয়োজনের জন্য, দৃক ২০০৫-২০০৭ সালে প্রিন্স ক্লজ ফান্ড থেকে অনুদান পেয়েছিল।
রঘুনাথপুর, বক্সার
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৮ মিটার (১৯০ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে রঘুনাথপুর (কাতিহার) শহরের জনসংখ্যা হল ৫৬০১ জন। এর মধ্যে পুরুষ ৫৫% এবং নারী ৪৫%।
এখানে সাক্ষরতার হার ৫৩%। পুরুষদের মধ্যে সাক্ষরতার হার ৬২% এবং নারীদের মধ্যে এই হার ৪২%। সারা ভারতের সাক্ষরতার হার ৫৯.৫%, তার চাইতে রঘুনাথপুর (কাতিহার) এর সাক্ষরতার হার বেশি।
এই শহরের জনসংখ্যার ১৮% হল ৬ বছর বা তার কম বয়সী।
তথ্যসূত্র
Raghunathpur
টেপার স্কুল অব বিজনেস
টেপার স্কুল অব বিজনেস হলো কার্নেগী মেলন বিশ্ববিদ্যালয় এর বিজনেস স্কুল। এটি পেন্সিলভেনিয়ার পিটসবার্গে অবস্থিত। এটি ধারাবাহিকভাবে মার্কিন যুক্তরাষ্ট্র এবং বিশ্বের শীর্ষ বিজনেস স্কুলের মধ্যে অন্যতম। এটি উপস্নাতক থেকে ডক্টরাল পর্যন্ত ডিগ্রি প্রদান করে। এটি গ্র্যাজুয়েট স্কুল অব ইন্ডাস্ট্রিয়াল অ্যাডমিনিস্ট্রেশন নামে পরিচিত ছিল, যেটি উইলিয়াম লারিমার মেলন ১৯৪৯ সালে প্রতিষ্ঠা করেন। ২০০৪ সালের মার্চে এটি এই স্কুলের প্রাক্তন শিক্ষার্থী ডেভিড অ্যালান টেপার থেকে ৫৫ মিলিয়ন ডলার অনুদান পায়। এই অনুদানের স্বীকৃতি হিসেবে স্কুলটি তার নামে নামকরণ করা হয়।
ইব্রাহিম আহমেদ কমল
ইব্রাহিম আহমেদ কমল একজন বাংলাদেশী সঙ্গীতজ্ঞ এবং গীতিকার। তিনি হেভি মেটাল সঙ্গীতদল (ব্যান্ড) ওয়ারফেজের প্রতিষ্ঠাতা ও প্রধান গিটারবাদক। তিন দশক ধরে সঙ্গীতদলটির গিটারবাদক এবং সুরকার তিনি।
ওয়ারফেজে তার প্রথম দিনগুলোতে তিনি বেস (বাদ্যযন্ত্র) বাজাতেন। ১৯৮৭ সালের শেষের দিকে তিনি গিটার বাজানোর ভূমিকা গ্রহণ করেন। তিনি ওয়ারফেজের সমস্ত স্টুডিও অ্যালবামে উপস্থিত ছিলেন। ২০০৫ সালে তিনি অর্থহীনের জন্য ব্যান্ড ছেড়ে যান, যেখানে তিনি গিটার বাজানোর ভুমিকায় ছিলেন। তিনি ২০০৮ সালে অসমাপ্ত এবং অসমাপ্ত ২ সহ ব্যান্ডটির দুটি অ্যালবামে উপস্থিত হয়েছিলেন। তিনি অর্থহীনের সাথে চ্যানেল আই বছরের সেরা ব্যান্ড পুরস্কারও জিতেছিলেন, এবং ওয়ারফেজের সাথে ২০০৯ সালে পুরস্কারটি জিতেন। ২০০৭ সালে তিনি ওয়ারফেজে ফিরে আসেন এবং তাদের সপ্তম স্টুডিও অ্যালবাম সত্য রেকর্ড করেন। কাঁধে আঘাতের কারণে ২০১২ সালে তিনি ওয়ারফেজ থেকে বড় ধরনের বিরতি নেন।
দ্য ডেইলি স্টার কমলকে একজন সত্যিকারের কিংবদন্তি হিসেবে বর্ণনা করেছে।
ওয়ারফেজ (১৯৮৪–)
১৯৮৪ সালের মাঝামাঝি সময়ে কমল তার বন্ধু বাপ্পি (কণ্ঠ), মীর ও নাইমুল (গিটার) এবং হেলাল (ড্রামস) এর সাথে হেভি মেটাল ব্যান্ড দল ওয়ারফেজ গঠন করেন। সেখানে কমল বেস বাজাতেন। ১৯৮৭ সালের শেষের দিকে গিটারবাদক মীর ব্যান্ড ছেড়ে চলে গেলে কমল গিটার বাজানোর দায়িত্ব নেন। তিনি বাবনা করিমকে বেস বাদক হিসেবে আমন্ত্রণ জানিয়েছিলেন। মনিরুল আলম টিপু ১৯৮৬ সালে ড্রাম বাদক হিসেবে ব্যান্ডে যোগ দেন। ১৯৮০ এর দশকের শেষের দিকে তারা ব্ল্যাক সাব্বাথ, ডিপ পার্পল, হোয়াইটস্নেক ও ডকেন আয়রন মেইডেন, স্করপিয়ান্স, ডেফ লেপার্ড, উরিয়াহ হীপ, লেড জেপেলিন, কিংডম কাম ইত্যাদি ব্যান্ডসমূহের গানগুলো কভার করতেন। ১৯৮৮ সালে ডিপ পার্পলের "হাইওয়ে স্টার" কভার করার একটি ভিডিওও রয়েছে। ১৯৯০ সালে গায়ক রেশাদ ব্যান্ড ছেড়ে চলে যান। কমল ১৯৯০ সালে নতুন কণ্ঠশিল্পী হিসেবে সঞ্জয় এবং চাবিফলক বাদক হিসেবে রাসেল আলীকে নিয়োগ করেন। তারা সরগম স্টুডিওতে তাদের নিজস্ব শিরোনামের প্রথম অ্যালবামের জন্য গান রেকর্ডি করা শুরু করেন। ১৯৯১ সালে তারা তাদের প্রথম অ্যালবাম প্রকাশ করে। তারপর থেকে কমল ব্যান্ডের সমস্ত অ্যালবামে গিটার বাদক, সুরকার, গীতিকার ও সঙ্গীত ব্যবস্থাপক এবং সঙ্গীত পরিচালক হিসেবে উপস্থিত হয়েছেন।
ওয়ারফেজের বেশিরভাগ রিফ এবং একক গীত তারই লেখা। তার সেরা কিছু গিটার একক এবং রিফের মধ্যে রয়েছে "বসে আছি", "বিচ্ছিন্ন আবেগ", "স্বাধিকার", "একটি ছেলে", ওপেনিং রিফ এবং একা গান "জীবন ধারা", "অসামাজিক", "তোমাকে", ওমানুষ, অপরুপ বিশ্ব, আর কতো কাল, প্রজন্ম ২০২২ ইত্যাদি। ওয়ারফেজ ১৯৯১ সালে তাদের প্রথম অ্যালবাম "ওয়ারফেজ" প্রকাশ করে। কমল সব গিটার একা বাজিয়েছেন, রিফ গিটারের সব কাজ করেছেন, সুর করেছেন, "সাধিকার", "নিষ্টবোধ", "রাত্রি"তে সঙ্গীত আয়োজন এবং ব্যান্ড পরিচালনা করেছেন। এই অ্যালবামটি বাংলাদেশে রক এবং হেভি মেটাল বিপ্লব এনেছে। ১৯৯৪ সালে ওয়ারফেজ তাদের দ্বিতীয় অ্যালবাম "অবাক ভালোবাসা" প্রকাশ করে। গিটার এবং চাবিফলকে সমানভাবে দক্ষ যুবক বিস্ময়কর রাসেল আলীর সাথে কমল একটি অত্যন্ত শক্তিশালী এবং শক্তিশালী সঙ্গীত অংশীদারিত্ব গড়ে তোলেন। এই অ্যালবামে ওয়ারফেজ বিভিন্ন ঘরানার গান তৈরি করে এবং কার্যত তাদের নিজস্ব শব্দ এতে রাখে। পশ্চিমা শাস্ত্রীয়, প্রাচ্য শাস্ত্রীয়, জ্যাজ প্রগতিশীল রক, সাইকেডেলিক রক ইত্যাদির ফিউশন গান ছিল। ১৯৯৭ সালে তৃতীয় অ্যালবাম "জীবনধারা" প্রকাশিত হয়েছিল। কমল সব গিটার এবং বেশিরভাগ গিটারের কাজ একা বাজাতেন। এছাড়াও তিনি ওয়ারফেজের জন্য তার প্রথম গান লিখেছেন এবং হেয়ালি, নিশ্বব্দ, পথচলায় কয়েকটি প্রগতিশীল ক্লাসিক্যাল জ্যাজ, সাইকেডেলিক মেটাল ফিউশন রচনা করেছেন। ওয়ারফেজ ১৯৯৮ সালে ৪র্থ অ্যালবাম অসামাজিক প্রকাশ করে। কমল গানের কথা লিখেছেন এবং অ্যালবামের প্রায় অর্ধেক সুরও সাজিয়েছেন যার মধ্যে রয়েছে অসামাজিক, নেই প্রয়োজন, এমন দিনে, মহানগর, ধূসর মানচিত্রের আয়োজন, বন্ধু গানের কম্পোস্টিং ও লেখা অন্তর্ভুক্ত। প্রথম অ্যালবামের ওয়ারফেজ ফ্রন্টম্যান সঞ্জয় ১৯৯৯ সালে ব্যান্ড ছেড়ে চলে যান। কমল ওয়ারফেজের সাথে সঞ্জয়ের গাওয়া শেষ গানটি রচনা করেছিলেন যার নাম একি শুনি। এটা ক্রিকেটের কথা দিয়ে লেখা গান। এটি একটি খুব প্রগতিশীল গান যা একটি দীর্ঘ ৮ মিনিটের গানে পশ্চিমা শাস্ত্রীয়, প্রাচ্য শাস্ত্রীয়, ফিউশন জ্যাজ ও থ্র্যাশ মেটালের শৈলী নিয়ে গঠিত। ২০০০ সালে নতুন কণ্ঠশিল্পী মিজানের আত্মপ্রকাশের সাথে কমল ২০০০ সালে প্রতিক্ষা গানটির সুর লিখেছেন এবং সাজিয়েছেন। ওয়ারফেজ ২০০০ সালে একটি নতুন সারিবদ্ধ সহ তাদের ৫ম অ্যালবাম আলো প্রকাশ করে। কমল আর কত কাল, হতাশা, স্মৃতিগুলো, আলো, বৃষ্টি ও মৃত্যু সাজিয়েছেন ও গানগুলো লিখে প্রশংসা কুড়িয়েছেন। ৬ষ্ঠ অ্যালবাম মহারাজে (২০০৩) কমল স্বপ্ন তুমি নাও এবং সুখের গান রচনা করেন।
অর্থহীন (২০০৫–২০১৩)
মহারাজ অ্যালবাম মুক্তি পাওয়ার পর কমল ২০০৫ সালে ওয়ারফেজ থেকে বিরতি নেন। সুমন তাকে অর্থহীনের সঙ্গে যোগ দিতে রাজি না করা পর্যন্ত তিনি স্থায়ীভাবে সঙ্গীত শিল্প ছেড়ে দেওয়ার সিদ্ধান্ত নেন। তিনি ব্যান্ডের দুটি স্টুডিও অ্যালবামে গিটার বাজিয়েছিলেন, যার মধ্যে রয়েছে যথাক্রমে ২০০৮ এবং ২০১১ সালের আসমাপ্ত ও আসমাপ্ত ২। তিনি শিশিরের সাথে ব্যান্ডটির জন্য প্রধান গিটার বাজানোর ভুমিকায় ছিলেন। ২০১৪ সালে তিনি আনুষ্ঠানিকভাবে ব্যান্ড ছেড়ে চলে যান। তিনি ২০০৮ সালে আর্থহীনের সাথে চ্যানেল আই বেস্ট ব্যান্ড অফ দ্য ইয়ার পুরস্কার জিতেছিলেন।
চোট, অবসর, বর্তমান অবস্থা
২০১০ সালে কমল ডাক্তারকে বলেন যে তিনি হাত ও কাঁধের সমস্যায় ভুগছেন, অবশেষে দেখা গেল যে তাঁর বাম হাত ও কাঁধ দুর্বল হয়ে পড়ছে। ডাক্তাররা তাকে গিটার বাজানো বন্ধ করতে বলেছিলেন, কিন্তু তিনি তখন অবসর নেওয়ার বা সরাসরি অনুষ্ঠানে কাজ বন্ধ করার কথা ভাবেননি।
২০১৭ সালের ডিসেম্বরে কাঁধ ও আঙুলের আঘাতের কারণে অনির্দিষ্টকালের জন্য মঞ্চে কাজ করতে না পারার কথা ঘোষণা করতে হয় কমলকে। ২০১৮ সালের মার্চ মাসে কমল কাঁধ অসাড় হয়ে যাওয়ার সমস্যা থেকে সেরে ওঠার পর মঞ্চে ফিরে আসেন এবং ২০১০ সালের পরেও সমস্ত বড় সঙ্গীতানুষ্ঠানে সক্রিয়ভাবে উপস্থিত থাকেন। কমল এখনও ২০২২ সালের ৩০শে জুলাই পর্যন্ত ওয়ারফেজের সঙ্গে ছিলেন। মহামারী চলাকালীন কমল ডেভিড লো সুরদোর (রোলিং স্টোন ম্যাগাজিনের সঙ্গীত ইতিহাসের দ্রুততম গিটারবাদক) সাথে সহযোগিতা করেছিলেন, তিনি ওয়ারফেজের দীর্ঘ প্রতীক্ষিত নবম অ্যালবাম সহ বিভিন্ন সঙ্গীত প্রকল্পে কাজ করছেন।
হলদিয়া বন্দর
হলদিয়া বন্দর বা হলদিয়া ডক কমপ্লেক্স ভারতের অঙ্গরাজ্য পশ্চিমবঙ্গের     পূর্ব মেদিনীপুর জেলার হলদিয়া শহরে গড়ে উঠেছে হলদি নদী ও হুগলি নদীর মিলন স্থলে। এই বন্দরটি তৈরি করা হয়েছে কলকাতা বন্দর এর সহযোগি বন্দর হিসাবে। তাই একে বন্দর না বলে ডক কমপ্লেক্স বলা হয়।  হলদিয়া বন্দর বর্তমানে পশ্চিমবঙ্গের একক বৃহত্তম বন্দর। কলকাতা বন্দর সহযোগে হলদিয়া বন্দর হল ভারতের পঞ্চম বৃহত্তম পণ্যবাহী বন্দর এবং তৃতীয় বৃহত্তম (২০১৫-২০১৬) কন্টেইনার বন্দর।বন্দরটির পণ্য খালাসের ক্ষমতা বছরে ৪৬ মিলিয়ন টন। হলদিয়া বন্দরের সর্বোচ্চ গভীরতা হল ৮.৫  মিটার  এবং বন্দরটিতে সর্বোচ্চ ২৩০ মিটার দীর্ঘ জাহাজ নোঙর করতে পাড়ে।
অবস্থান
হলদিয়া বন্দর সমুদ্র সমতল থেকে ৮ মিটার উচ্চতায় এবং ২১.২০ উত্তর ও ৮৮.০০ পূর্বে অবস্থিত। এই বন্দর পূর্ব মেদিনীপুর জেলার তমলুক মহকুমায় অবস্থিত।বন্দরটি হুগলি নদী ও হলদি নদীর মিলন স্থানে হুগলি হুগলি নদীর পশ্চিম উপকূলে গড়ে উঠেছে।বন্দরটি কলকাতা মহানগর থেকে নদী বা জলপথে ৯০ কিলোমিটার দূরে এবং বঙ্গোপসাগর থেকে নদী পথে ৪০ কিলোমিটার অভ্যন্তরে অবস্থিত।
পশ্চাৎভূমি
বন্দরটি কলকাতা বন্দরের সহযোগী বন্দর হওয়ার কলকাতা বন্দরের পশ্চাৎ ভূমি হলদিয়া বন্দরের পশ্চাৎ ভূমিতে পরিণত হয়েছে। পশ্চিমবঙ্গ, ঝাড়খন্ড, বিহার, মধ্যপ্রদেশ ও উত্তরপ্রদেশের পূর্ব অংশ, ওড়িশার উত্তর অংশ এবং উত্তর-পূর্ব ভারত হলদিয়া বন্দর পশ্চাৎ ভূমির অন্তর্গত। এই বিশাল পশ্চাৎ ভূমির পণ্যদ্রব্য হলদিয়া বন্দর দ্বারা আমদানি ও রপ্তানি করা হয়। ভারতের বাইরে নেপাল ও ভূটানের পণ্য কলকাতা বন্দর ছাড়াও হলদিয়া বন্দরের মধ্যমে পরিবহন করা হয়।
পরিকাঠামো
হলদিয়া বন্দরের ডকে ১৪ টি বার্থ ও হুগলি নদীর তীরে ৩ টি তেল জেটি ও ৩ টি বার্জ জেটি রয়েছে। বন্দরের ডকটি একটি লক গেট দ্বারা হুগলী নদী থেকে পৃথক। ডকটিতে ৩০ হাজার মেট্রিক টন পন্য বোঝাই জাহাজ নোঙর করতে পাড়ে। হুগলি নদীর তীরে বন্দরের তেল জেটিসমূহে ৩০ হাজার মেট্রিক টনের অধিক পণ্যবাহী জাহাজের নোঙরের সক্ষমতা রয়েছে। বন্দরটি গড়ে গভীরতা সম্পন্ন।
ড্রাই বাল্ক কার্গো টার্মিনাল
ড্রাই বাল্ক কার্গো টার্মিনাল বা শুষ্ক বাল্ক পণ্যের টার্মিনালটি ডক মধ্যস্থিত ২ নং, ৪ নং, ৪এ নং,৪বি নং, ৮ নং ও ১৩ নং বার্থের দ্বারা গঠিত। প্যানাম্যাক্স ও হ্যান্ডিম্যাক্স জাহাজে পণ্য বোঝাই ও খালাস করার জন্য ২ নং বার্থে দুটি মোবাইল হারবার ক্রেন (এমএইচসি) এবং টার্মিনালে পণ্য হ্যান্ডলিংয়ে প্রয়োজনীয় ডাম্পার, পে লোডার ও বুলডোজারের মত সরঞ্জাম পর্যাপ্ত সংখ্যায় রয়েছে।
বহুমুখী টার্মিনাল
হলদিয়া বন্দরে বহুমুখী টার্মিনাল ডক মধ্যস্থিত তিনটি বার্থ দ্বারা গঠিত। বার্থ তিনটি ‘৩ নং বার্থ’, ‘৯ নং বার্থ’ ও ‘১২ নং বার্থ’ নামে পরিচিত। টার্মিনালটি বার্ষিক ৫.১ মিলিয়ন টন পণ্য পরিবহনের সক্ষমতা সম্পন্ন, যার মধ্যে ‘৩ নং বার্থ’, ‘৯ নং বার্থ’ ও ‘১২ নং বার্থ’ এর বার্ষিক যথাক্রমে ২.৩ মিলিয়ন টন, ০.৯ মিলিয়ন টন ও ১.৯ মিলিয়ন টন পণ্য পরিবহনে সক্ষম। টার্মিনালের মাধ্যমে শুষ্ক বাল্ক পণ্য, পরিষ্কার শুষ্ক বাল্ক পণ্য ও ব্রেক বাল্ক কার্গো পরিবহন করা হয়।
তরল বাল্ক কার্গো টার্মিনাল
এছাড়াও ডকের মধ্যে অবস্থিত ৫ নং, ৬ নং ও ৭ নং বার্থ দ্বারা ভোজ্য তেল, সিবিএফএস, ফসফরিক অ্যাসিড ও বিভিন্ন ধরনের অ-বিপজ্জনক তরল পণ্য পরিবহনের ব্যবস্থা রয়েছে। এই বার্থ তিনটি বার্ষিক ৪.২ মিলিয়ন টন পণ্য পরিবহনের সক্ষমতা সম্পন্ন।
কন্টেইনার টার্মিনাল
কন্টেইনার টার্মিনালটি হলদিয়া বন্দরে ডক মধ্যস্থিত ২ টি বার্থ দ্বারা গঠিত। বার্থ ২ টি ‘১০ নং বার্থ’ ও ‘১১ নং বার্থ’ নামে পরিচিত। টার্মিনালের জেটিটি ৪৩২ মিটার দীর্ঘ। এটি বার্ষিক ২ লাখ কন্টেইনার পরিবহনের সক্ষমতা সম্পন্ন।
আমদানি রপ্তানি
বন্দরটির প্রধান আমদানি দ্রব্য হল পেট্রোলিয়াম, রাসায়নিক দ্রব্য, যন্ত্রাংশ। রপ্তানি দ্রব্য হল- কয়লা, আকরিক লোহা, ইস্পাত প্রভৃতি। ২০১৪-২০১৫ সালে বন্দরটি ৩৩ মিলিয়ন টন পণ্য পরিবহন করেছে।
সম্প্রসারণ
সরকারি ও বেসরকারি যৌথ উদ্যোগে হলদিয়া বন্দরে ৮০০ কোটি টাকা বিনিয়োগ হতে চলেছে। বন্দরের নতুন করে পরিকাঠামো উন্নয়নের জন্যই পিপিপি মডেলে চারটি বার্জ জেটি তৈরি করা হচ্ছে। এই প্রকল্পের বার্জ জেটিগুলি বেশ বড় মাপের তৈরি করা হবে। এই জেটিগুলির মাধ্যমে বাল্ক জাতীয় এবং লিকুইড জাতীয় কার্গো পরিবহন করা যাবে।
হলদিয়া বন্দরের লকগেটের ওপর চাপ কমাতেই এই উদ্যোগ। বন্দরের লকগেট দুর্বল হয়ে পড়ায় এবং নাব্যতা সমস্যার জন্য বার্জ জেটি তৈরি করা হচ্ছে। আউটার টার্মিনাল-১ ও আউটার টার্মিনাল-২ তৈরি করা হচ্ছে। ইতিমধ্যেই ৭৩ কোটি টাকা ব্যয়ে একটি বার্জ জেটি আর ৭০ কোটি টাকা ব্যয়ে স্বয়ংক্রিয় ফ্লোটিং ক্রেন তৈরি করা হয়েছে। টেন্ডার প্রক্রিয়ার পর দক্ষিণ ভারতের বোথরা শিপিং এজেন্সি এই কাজের বরাত পেয়েছিল এবং এই সংস্থা বর্তমানে মাঝ সমুদ্র থেকে বার্জে করে বড় জাহাজ থেকে পণ্য নবনির্মিত জেটিতে নিয়ে এসে খালাস করছে।
হলদি নদী ও হুগলী নদীর পাড় বরাবর নতুন চারটি বার্জ জেটি তৈরিতে উদ্যোগী হয়েছে। এগুলিকেই বলা হচ্ছে আউটার টার্মিনাল। ৪১৩ কোটি টাকা ব্যয়ে সবচেয়ে বড় আউটার টার্মিনাল তৈরি হতে চলেছে। এই টার্মিনালটি তৈরি হবে হলদিয়া ভবনের ঠিক বিপরীতে। পাশাপাশি শালুকখালিতে ১৫০ কোটি টাকা ব্যয়ে লিকুইড কার্গো হ্যান্ডেলিংয়ের জেটি তৈরি হচ্ছে। ৪১৩ কোটি টাকার আউটার টার্মিনালের কাজ পেতে টেন্ডারে যোগ দিয়েছে দু’টি গোষ্ঠী।
মুহাম্মদ আল ফাতিল
মুহাম্মদ আব্দুল হাকিম আল ফাতিল (محمد عبد الحكيم آل فتيل, Mohammed Al-Fatil; জন্ম: ৪ জানুয়ারি ১৯৯২; মুহাম্মদ আল ফাতিল নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল নাসর এবং সৌদি আরব জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
২০১০ সালে, আল ফাতিল সৌদি আরব অনূর্ধ্ব-২০ দলের হয়ে সৌদি আরবের বয়সভিত্তিক পর্যায়ে অভিষেক করেছিলেন। প্রায় দুই বছর যাবত সৌদি আরবের বয়সভিত্তিক দলের হয়ে খেলার পর, তিনি ৩ সালে সৌদি আরবের হয়ে আন্তর্জাতিক পর্যায়ে অভিষেক করেছেন; সৌদি আরবের জার্সি গায়ে তিনি এপর্যন্ত ১৫ ম্যাচে ১টি গোল করেছেন।
প্রারম্ভিক জীবন
মুহাম্মদ আব্দুল হাকিম আল ফাতিল ১৯৯২ সালের ৪ঠা জানুয়ারি তারিখে সৌদি আরবের কাতিফে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
আল ফাতিল সৌদি আরব অনূর্ধ্ব-২০ এবং সৌদি আরব অনূর্ধ্ব-২৩ দলের হয়ে খেলার মাধ্যমে সৌদি আরবের প্রতিনিধিত্ব করেছেন। সৌদি আরবের বয়সভিত্তিক দলের হয়ে তিনি প্রায় ২ বছরে ১০ ম্যাচে অংশগ্রহণ করে ১টি গোল করেছেন।
ফুটি মসজিদ
300px|থাম্ব|ফুটি মসজিদের অভ্যন্তর ফুটি মসজিদ (ইংরেজি: Fouti Mosque) বা ফৌত মসজিদ পশ্চিমবঙ্গের মুর্শিদাবাদ জেলার অন্যতম বৃহৎ ও প্রাচীন মসজিদ। এটি নির্মান করেন মুর্শিদকুলি খাঁর দৌহিত্র নবাব সরফরাজ খান। মসজিদটির দৈর্ঘ্য ও উচ্চতা যথাক্রমে ১৩৫ ফুট ও ৪০ ফুট। মসজিদের চারকোণে চারটি মিনার রয়েছে। এই মসজিদের গড়নের সাথে মুর্শিদাবাদের কাটরা মসজিদের গঠনপ্রনালীর মিল আছে।
ইতিহাস
কথিত আছে, মুর্শিদকুলি খাঁর দৌহিত্র নবাব সরফরাজ খান তার অক্ষয়কীর্তি হিসাবে তৈরি করতে চেয়েছিলেন এই মসজিদটিকে। তাই তিনি নাকি এক রাত্তিরের মধ্যেই বিশাল এই মসজিদ বানানোর চেষ্টা করেন। সুজাউদ্দৌলার মৃত্যুর পর ১৭৩৯ খ্রিষ্টাব্দে তার পুত্র সরফরাজ নবাবী মসনদে বসেন। নবাবী মসনদে বসলেও রাজ্য শাসনের ভার মন্ত্রীবর্গের ওপরে ন্যস্ত করে তিনি ভোগ বিলাস ও অনাচারের পথে পা দেন। তার রাজত্বকালে অরাজকতা, মন্ত্রী মন্ডলীর সদস্যদের সঙ্গে নবাবের বিরোধ উত্তরোত্তর বেড়েই চলে। অবশেষে দিল্লীর বাদশাহ হস্তক্ষেপ করতে বাধ্য হন। নবাব আলীবর্দী খানের নেতৃত্বাধীন ফৌজের হাতে নবাব সরফরাজ খাঁ নিহত হন। নিজের স্মৃতি রক্ষার জন্য একটি সুরম্য মসজিদ স্থাপন করার কাজ শুরু করেছিলেন নবাব সরফরাজ তার জীবদ্দশায়। কিন্তু যুদ্ধবিগ্রহে জড়িয়ে পড়ার ফলে কাজটি সম্পূর্ণ হয়ে ওঠেনি। নবাবের মৃত্যুর সঙ্গে তার সাধের কীর্তি সৌধ নির্মানের কাজ অসম্পূর্ণই রয়ে গিয়েছিল। নবাবের আকাঙ্ক্ষা পূর্ণ হবার আগেই নবাব 'ফৌত' হয়ে যান। তাই অসম্পূর্ণ গম্বুজের কারণে মসজিদটি ফৌতি মসজিদ বা ফুটি মসজিদ বলে পরিচিত হয়।
সংস্কারের অভাবে ‪জরাজীর্ণ অবস্থায় এখন এটি প্রায় বর্তমানে ‪ধ্বংসের মুখে। মসজিদের দেওয়ালে ইন্দো-সারাসেনিক স্থাপত্যশৈলীর কারুকাজ রয়েছে।
তথ্যসূত্র
3. পর্যটনে মুর্শিদাবাদ : দীননাথ মণ্ডল, অণিমা প্রকাশনী, কলকাতা।
হিমুর বাবার কথামালা
নন্দিত কথাসাহিত্যিক হুমায়ূন আহমেদের জনপ্রিয় উপন্যাস ধারাবাহিকগুলোর মধ্যে হিমু অন্যতম। নব্বই দশকে হিমুর প্রথম উপন্যাস ময়ূরাক্ষী প্রকাশিত হয়। প্রাথমিক সাফল্যের পর হিমু চরিত্র বিচ্ছিন্নভাবে হুমায়ুন আহমেদের বিভিন্ন উপন্যাসে প্রকাশিত হতে থাকে।
২০০৯ সালের বইমেলায় হিমুর বাবার কথামালা প্রকাশিত হয়। বইটির প্রকাশনা সংস্থাঃ অন্বেষা প্রকাশন, ৯ বাংলাবাজার, ঢাকা।
উৎসর্গপত্র
বইটির উৎসর্গপাতায় লেখক লেখেনঃ উৎসর্গ মধ্যরাতে যাদের সঙ্গে হিমুর দেখা হয়, বইটি তাদের জন্য।
হিমুর বাবার কথামালা
হিমুর বাবার কথামালা কোনো উপন্যাস নয় তবে হিমু চরিত্রেরই একটি অংশ। এই বইয়ে মূলত ময়ূরাক্ষী, দরজার ওপাশে, হিমু, পারাপার, হিমুর হাতে কয়েকটি নীলপদ্ম, হিমুর দ্বিতীয় প্রহর, হিমুর রূপালী রাত্রি, একজন হিমু কয়েকটি ঝিঁ ঝিঁ পোকা, তোমাদের এই নগরে, সে আসে ধীরে, আঙুল কাটা জগলু, আজ হিমুর বিয়ে, হিমু রিমান্ডে, হিমুর মধ্য দুপুর উপন্যাসগুলোতে হিমুর বাবা হিমুকে যা বলেছেন সেই অংশটুকু আছে। আরও রয়েছে হিমুর বাবা এবং মহাপুরুষ সম্পর্কে হুমায়ূন আহমেদের নিজের কিছু কথা।
প্রেসিডেন্সি অফ করোমন্ডেল অ্যান্ড বেঙ্গল সেটেলমেন্ট
প্রেসিডেন্সি অফ করোমন্ডেল অ্যান্ড বেঙ্গল সেটেলমেন্ট ছিল ব্রিটিশ ভারতের একটি প্রশাসনিক বিভাগ, যা ইস্ট ইন্ডিয়া কোম্পানি দ্বারা ১৭ জুলাই ১৬৮২ সালে প্রতিষ্ঠিত হয়েছিল।
ইতিহাস
১৬৫৮ সালে বাংলা ও করোমন্ডেল উপকূলের সমস্ত বসতি ফোর্ট সেন্ট জর্জের অধীনস্থ করা হয়। করোমন্ডেল ও বেঙ্গল সেটেলমেন্টের প্রেসিডেন্সি, যার নাম করমণ্ডল উপকূল ও বঙ্গ, বেঙ্গল এজেন্সি বিলুপ্তির পরে বাংলার প্রশাসনের জন্য কোম্পানি দ্বারা প্রতিষ্ঠিত হয়েছিল।
১৬৯৪ থেকে ১৬৯৮ সালের মধ্যে প্রেসিডেন্সির অঞ্চলগুলোর প্রশাসন মাদ্রাজের (ফোর্ট সেন্ট জর্জের প্রেসিডেন্সি) অধীনস্থ ছিল। তারপর আবার করোমন্ডেল ও বেঙ্গল সেটেলমেন্টের প্রেসিডেন্সির কর্তৃত্ব ১৭০০ সালে বেঙ্গল প্রেসিডেন্সি তৈরি না হওয়া পর্যন্ত পুনঃপ্রতিষ্ঠিত হয়।
পাপড়ি চাট
পাপড়ি চাট (আইএসও : pāpṛī cāṭ) একটি জনপ্রিয় ঐতিহ্যবাহী ফাস্ট ফুড এবং স্ট্রিট ফুড, এটি ভারতীয় উপমহাদেশের বিশেষ করে উত্তর ভারত, বাংলাদেশ এবং পাকিস্তানের উল্লেখযোগ্য খাবার। পাপড়ি চাট দ্বারা ভারতের বিভিন্ন ধরনের খাবারকে বোঝায়। মার্কিন যুক্তরাষ্ট্রেও কিছু রেস্তোঁরা খাবারটির ঐতিহ্যবাহী সংস্করণ পরিবেশন করে থাকে।
ব্যাকরণ
পাপড়ি বলতে ওয়েফারকে বোঝায়, এবং সংস্কৃত ক্রিয়াপদ caṭ থেকে উদ্ভূত চাট শব্দের অর্থ একটি আঙ্গুলের মাধ্যমে স্বাদগ্রহণ করা; এটি বেশ কয়েকটি ফাস্ট ফুড ও জলখাবারকে বোঝায়। হিন্দিতে চাট একটি ঘন ক্রিম। এই শব্দটি দ্বারা ভারতের বিভিন্ন ধরনের খাবারকে বোঝায়।
পাপড়ির (পুরিকা হিসাবে) জন্য রন্ধনপ্রণালীর উল্লেখ রয়েছে ১২তম শতাব্দীর সংষ্কৃত বিশ্বকোষ মানাসোলাসা-তে, যেটি তৃতীয় সোমেশ্বর কর্তৃক প্রণীত, যিনি বর্তমান কর্ণাটক থেকে শাসন করেছিলেন।
প্রস্তুতি
থাম্ব| [[আলু|সিদ্ধ আলু, ধনিয়া চাটনি, তেঁতুলের চাটনি, দই এবং উপরে ঝুরিভাজার সাথে পরিবেশিত পাপড়ি চাট]] থাম্ব| [[ডাল এবং এম্পান্ডার সাথে পাপড়ি চাট (ডানে)]]
পাপড়ি চাট ঐতিহ্যগতভাবে ময়দার খামিরকে মুচমুচে করে ভেজে ওয়েফার হিসাবে প্রস্তুত করা হয় এবং এটি পাপড়ি হিসাবে পরিচিত, সাথে সিদ্ধ ছোলা, সিদ্ধ আলু, দই এবং তেঁতুলের চাটনি থাকে এবং উপরে চাট মশলা এবং ঝুরিভাজা দেওয়া হয়। পাপড়ি সাধারণত পরিশোধিত সাদা ময়দা এবং ঘি বা তেল দিয়ে তৈরি করা হয়। পুদিনা, ধনিয়া এবং মশলাও ব্যবহার করা যেতে পারে। খাবারটিতে মিষ্টি, টক, ঝাল ও মশলাদার স্বাদ এবং কোমল ও মুচমুচে ভাব রয়েছে।
প্রণালী:-
ময়দা ভাল করে চেলে নিতে হবে। তাতে খাবার সোডা, লবণ, জোয়ান আর কালো জিরা মেশাতে হবে। এবার পর্যাপ্ত পরিমাণে ঘি দিতে হবে। পানি দিয়ে ভাল করে ময়দা মেখে নিতে হবে। ময়দার খামির থেকে ছোট ছোট লেচি কেটে বেলে নিতে হবে। পাপড়ির উপরে কাঁটা চামচ দিয়ে ছোট ছোট ফুটো করে নিতে হবে। কড়াইয়ে তেল গরম করতে হবে। পাপড়ি ফুটন্ত ছাঁকা তেলে লালচে করে ভেজে তুলে নিতে হবে। পাপড়ি চাট বানানোর জন্য পাপড়ি তৈরি।
ধনিয়া পাতা, পুদিনা পাতা আর কাঁচা মরিচ একসঙ্গে বেটে নিতে হবে। তাতে পাতি লেবুর রস আর বিট লবণ দিতে হবে। ভাল করে মিশিয়ে নিলেই তৈরি সবুজ চাটনি।
কড়াইয়ে পানি গরম বসাতে হবে। তাতে তেঁতুল আর খেজুর একসঙ্গে দিয়ে সেদ্ধ করতে দিতে হবে। তেঁতুল-খেজুর সেদ্ধ হয়ে নরম হলে গুড় দিয়ে ফোটাতে হবে। এবার তাতে একে একে মৌরি, ধনিয়া গুঁড়ো, জিরা গুঁড়ো, মরিচ গুঁড়ো আর লবণ দিতে হবে। চাটনি ফুটে ঘন হয়ে এলে লবণ-মিষ্টি চেখে নিতে হবে। এ বার নামিয়ে নিতে হবে। তেঁতুলের টক-মিষ্টি চাটনি তৈরি।
আলু সেদ্ধ করে রাখতে হবে। পেঁয়াজ, টমেটো, কাঁচা মরিচ, ধনিয়া পাতা আলাদা আলাদা করে কুঁচো করে নিতে হবে। টক দই ফ্রিজে রেখে ঠান্ডা করে নিতে হবে। ছোলা সামান্য লবণ দেওয়া পানিতে সেদ্ধ করে পানি ঝরিয়ে রাখতে হবে। ফ্রিজ থেকে ঠান্ডা টক দই বের করে মরিচ গুঁড়ো, চিনি আর লবণ মিশিয়ে ভাল করে ফেটিয়ে মিহি করে নিতে হবে। এ বার পরিবেশন করার পাত্রে প্রথমে পাপড়ি সাজিয়ে নিতে হবে। তার উপরে একে একে আলু সেদ্ধ, পেঁয়াজ কুঁচি, টমেটো কুঁচি, ছোলা সেদ্ধ দিতে হবে। তার উপরে ফেটানো টক দই, আরও একটু ছোলা সেদ্ধ, চাট মশলা, পাতি লেবুর রস, বিট লবণ, সবুজ চাটনি ও তেঁতুলের চাটনি ছড়িয়ে দিতে হবে। একদম উপরে অনেকটা ঝুরিভাজা ছড়িয়ে পাপড়ি চাট পরিবেশন করতে হবে।
পথখাবার
ভারতে প্রায়শই ভাসমান খাবারের দোকানে পাপড়ি চাট তৈরি এবং বিক্রি করা হয়। ভারতে অন্যান্য অঞ্চলের তুলনায় দেশটির উত্তরাঞ্চলে এটি বেশি জনপ্রিয়।
রাজগির
রাজগির (Rajgir) ভারতের বিহার রাজ্যের নালন্দা জেলার একটি শহর এবং তালিকাভুক্ত এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৭৩ মিটার (২৩৯ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে রাজগির শহরের জনসংখ্যা হল ৩৩,৬৯১ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৫৩%। পুরুষদের মধ্যে সাক্ষরতার হার ৬১% এবং নারীদের মধ্যে এই হার ৪১%। সারা ভারতের সাক্ষরতার হার ৫৯.৫%, তার চাইতে রাজগির এর সাক্ষরতার হার বেশি।
এই শহরের জনসংখ্যার ১৯% হল ৬ বছর বা তার কম বয়সী।
সেলমা ইরমাক
ব্যক্তিগত জীবন
ইরমাকের তুর্কি পার্লামেন্টের জীবনী নথিটি সংক্ষিপ্ত, সেখানে তাকে একজন উচ্চ বিদ্যালয়ের স্নাতক এবং অবিবাহীত হিসাবে তালিকাভুক্ত করা হয়েছে। তিনি যখন প্রথমবার গ্রেফতার হন সেসময় তিনি কোনিয়ার সেলযুক বিশ্ববিদ্যালয়ে শিক্ষক হওয়ার জন্য অধ্যয়নরত ছিলেন।
রাজনৈতিক জীবন এবং আইনি মামলা
১৯৯০ এর দশকে তিনি কুর্দিস্তান ওয়ার্কার্স পার্টির (পিকেকে) সদস্য থাকার অভিযোগে প্রায় দশ বছর কারাগারে ছিলেন।
তিনি কয়েক বছর যাবৎ ডেমোক্রেটিক সোসাইটি পার্টির (ডিটিপি) সহ-সভাপতি ছিলেন। ২০০৮ সালের অক্টোবরে অপরাধ ও অপরাধীদের প্রশংসা করার জন্য তাকে ছয় মাসের কারাদণ্ড দেওয়া হয়। আদালতের এই সাজা পরবর্তীতে ৫০০০ তুর্কি লিরা জরিমানায় রূপান্তরিত হয়।
তিনি ২০০৯ সালের ২৯ মার্চ তারিখে অনুষ্ঠিত স্থানীয় নির্বাচনে ডেরিকের মেয়র পদে নির্বাচন করেন। ২০০৯ সালের ১৮ এপ্রিল ডিটিপির সহ-সভাপতি থাকাকালীন সময়ে তাকে আবার মারদিনে একটি পুলিশি অভিযানে গ্রেপ্তার করা হয় এবং সন্ত্রাসী সংগঠনের সদস্য থাকার অভিযোগে দায়ারবাকির ই টাইপ কারাগারে আটক করা হয়। ২০০৯ সালের এপ্রিল মাসে ডিটিপি সদস্যদের গণহারে গ্রেপ্তার করা হয়।
২০১০ সালের অক্টোবরে শুরু হওয়া তথাকথিত গণ 'কেসিকে ট্রায়ালে' ১৭৫ জন অন্যান্য কুর্দি রাজনীতিবিদ এবং রাজনৈতিক কর্মীদের সাথে তারও বিচার করা হচ্ছে এবং ২০১৪ সালের জানুয়ারি পর্যন্তও তা অব্যাহত ছিল। ২০১১ সালে তিনি সিরনাক প্রদেশের প্রতিনিধিত্বকারী হিসাবে সংসদ সদস্য নির্বাচিত হন, কিন্তু গ্রেপ্তারের কারণে তিনি শপথ গ্রহণ করতে পারেননি। আদালত রায় দেয় যে সংসদীয় অনাক্রম্যতা, যা সাধারণত সব তুর্কি সংসদ সদস্যদের ক্ষেত্রে প্রযোজ্য হয় কিন্তু তার তার ক্ষেত্রে প্রযোজ্য নয়। লেবার, ডেমোক্রেসি এবং ফ্রিডম ব্লক এবং অন্যান্য সংগঠনের রাজনীতিবিদরা এই রায়ের বিরুদ্ধে প্রতিবাদ জানায়।
২০১২ সালের ফেব্রুয়ারিতে তিনি অন্যান্য অনেক সহবন্দীর সাথে অনশন করেন এবং আব্দুল্লাহ ওজালানের সমর্থনে একটি বিবৃতি প্রকাশ করেন।